དེ་བཞིན་མདོ་སྨད་བྱང་རྒྱུད་ཀྱི་བསྟན་པའི་འདུས་སྡེ་ཆེན་མོ་ཁྱུང་མོ་འཕོ་བ་གྲོང་འཇུག་གི་གདན་ས་དང་པོ་ཁྲི་ཀ་ཁྱུང་མོ་དགོན་གཡུང་དྲུང་ཕུན་ཚོགས་གླིང་དུ་སླར་ཡང་བོན་གྱི་སྒོ་མོ་འབྱེད་པའི་རྟེན་འབྲེལ་མཛད་སྒོ་ལ་ཆེད་དུ་ཕེབས་གནང་སྟེ་བསྟན་པ་འཛིན་སྐྱོང་སྐོར་ལ་ཐུགས་འཁུར་ཆེ་བཞེས་དང་།ཁྱད་པར་དུ་ལོར་ཐུགས་འགན་ཆེད་བཞེས་ཀྱིས་རྒྱ་ནག་འཕོ་བ་གྲོང་འཇུག་གི་ཡང་སྤྲུལ་ཉེར་གསུམ་པ་ཁྱུང་མོ་སྤྲུལ་སྐུ་སྟོབས་ལྡན་དབང་ཕྱུག་མཆོག་བཀྲ་ཤིས་ཁྲི་བཞེངས་ཀྱི་རྟེན་འབྲེལ་མཛད།དེ་མིན་ལོ་ནས་རེབ་གོང་བོན་མང་ཕུར་ཐོགས་སྟོང་གི་འདུས་སྡེའི་ཡན་ལག་སྒྲུབ་སྡེ་ཉེར་གཅིག་སོགས་ལ་གསས་ཁང་ཆེན་མོ་བཅུ་གསུམ་སྔ་ཕྱིར་ཐུགས་བཀོད་གནང་སྟེ་གསར་བཞེངས་ལེགས་གྲུབ་མཛད་ཅིང་ཕྱོགས་མཐའ་ཁག་ནས་ཆེད་ཕེབས་ཀྱི་བུ་སློབ་སྟོང་ཕྲག་མང་པོར་མདོ་སྔགས་རྫོགས་གསུམ་དང་ཐུན་མོང་རིག་གནས་ལས་ཐ་ན་སྨན་རྩིས་རི་མོ་ལྷ་རིས་སོགས་དང་ཁྱད་པར་དུ་གསང་སྔགས་དབང་བཞི་རྒྱུད་ལུང་མན་ངག་གི་གདམས་པ་ངལ་མེད་དུ་བསྩལ་གནང་བའི་མཛད་པ་སོགས་སྐུ་ཚེ་གང་བོར་བསྐྱངས་པའི་བཀའ་དྲིན་བླ་ན་མ་མཆིས་སོ།།